**5. gaia: kasu markak eta postposizioak**

● irakurgaiak: Artiagoitia (2008: 4. kapitulua); ikus, halaber, EGLA deklinabide taulak (503-526)

[O. euskaraz deklinabiderik? 2](#_Toc278213677)

[1. Bereizketa garrantzitsua: kasu-markak eta postposizioak 2](#_Toc278213678)

[2. IS-ren kasu marken azterketa formala 5](#_Toc278213679)

[2. 1. Absolutiboa 5](#_Toc278213680)

[2.2. Ergatiboa 5](#_Toc278213681)

[2.3. Datiboa 6](#_Toc278213682)

[3. Postposizio Sintagmak 6](#_Toc278213683)

[3. 1. Zergatik bereizi leku-denborazko postposizioak eta beste guztiak? 6](#_Toc278213684)

[3.2. leku-denborazko postposizioen berri laburra 8](#_Toc278213685)

[3.2.1. Inesiboa 8](#_Toc278213686)

[3.2.2. Adlatiboa eta kideak 9](#_Toc278213687)

[3.2.3. Ablatiboa 9](#_Toc278213688)

[3.2.4. *-ko* atzizkiaz (leku genitiboa / destinatiboa) 9](#_Toc278213689)

[3.3 Gainerako postposizioak 11](#_Toc278213690)

[3.3.1. Jabego genitiboa 11](#_Toc278213691)

[3.3.2. Soziatiboa 13](#_Toc278213692)

[3.3.3. Instrumentala 13](#_Toc278213693)

[3.3.4. Motibatiboa 15](#_Toc278213694)

[3.3.5. Destinatiboa 15](#_Toc278213695)

[3.3.5.1.Prolatiboa: *-tzat, -tako* 15](#_Toc278213696)

[3.3.5.2. Xedezko destinatiboa 15](#_Toc278213697)

[3.3.5.3. Destinatibo arrunta 16](#_Toc278213698)

[4. Tradiziozko “postposizioak” 16](#_Toc278213699)

# O. euskaraz deklinabiderik?

Euskal deklinabideaz hitz egiten bada ere, ez dago deklinabideaz hitz egiterik zentzu klasikoan (cf. Eguzkitza (1997)):

a. deklinabidedun hizkuntzetan, ISaren barneko elementu oro deklinatzen dira (cf. *homo sapiens*, *hominis sapientis*; *der Mann/ die Männer*)

b. deklinabidedun hizkuntzetan, deklinabide-atzizkien forma alda daiteke izen-motaren arabera (cf. latinezko 5 deklinabideak) edo generoaren arabera (cf. alemaniera).

c. deklinabidedun hizkuntzetan, hitzaren erroa alda daiteke deklinabide-atzizkiaren arabera (cf. *hom-o* 🡺 *homin-is*);

● hala ere, deskriptiboki *deklinabideaz* hitz egiten jarraitzen da (EGLA):

(1) a. *adiskidearekin* 🡺 adiskide = *deklinagaia*

 arekin = *hondarkia*

 b. *adiskideekin* 🡺 adiskide = *deklinagaia*

 ekin = *hondarkia*

 c. *adiskide kutunarekin*  🡺 kutun = *deklinagaia*

 arekin = *hondarkia*

# 1. Bereizketa garrantzitsua: kasu-markak eta postposizioak

● ISek hartzen dituzten “deklinabideko markak” bitan sailkatu ohi dira:

a. Batetik aditzarekin komunztadura egiten duten ISen ***kasu markak*** edo *kasu gramatikalak* daude:

(2) a. absolutiboa: *ø* b. ergatiboa: *-k* c. datiboa: *-i*

b. bestetik aditzarekin inolako komunztadura egiten ez duten ISek hartzen dituzten gainerako deklinabide-atzizkiak edo, zehatzago, ***postposizio*** kategoriako elementuak:

(3) a. inesiboa: *-n*

b. ablatiboa: *-tik*

c. adlatiboa: *-ra*

c1. hurbiltze adlatiboa: *-rantz*

c2. muga adlatiboa: *-raino*

d. leku-genitiboa: *-ko*[[1]](#footnote-1)

---

e. jabetza-genitiboa: -*en*

f. soziatiboa: *-ekin*

g. instrumentala: *-z*

h. motibatiboa: *-gatik*

i. *destinatiboa*: i1. prolatiboa: *-tzat, -tako*

i2. xedezko destinatiboa: *-entzat, -endako*

i3. destinatibo (arrunt)a: *-(ra)ko* (cf. leku-denborazkoak)

● Bereizketa horren arrazoiak hiru dira:

A. Kasu-markek aditzarekin komunztadura dute, eta postposizioek ez:

 (4) a. ***Gizonak*** negar egin ***du*** / ***Gizonek*** negar egin ***dute***

b. ***Niri*** gustatzen ***zait*** / ***guri*** gustatzen ***zaigu***

 c. ***Emakumea*** iritsi da / ***Emakumeak*** iritsi dira.

 (5) a. ***Nirekin*** hitz egin du (\*dit, \*dut) / ***Gurekin*** hitz egin du (\*digu, \*dugu)

 b. ***Nigatik*** esan duzu (\*didazu…) / ***Gugatik*** esan duzu (\*diguzu…)

B. Absolutiboak, datiboak, eta ergatiboak erlazio gramatikal hutsa adierazten dute, eta semantikoki askotariko balioak eduki ditzakete:

►ergatiboa *= aditz iragankorraren subjektua*

(6) a. *Jonek* txerria hil du. (Jon = egilea)

b. *Jonek* besoa apurtu du (Jon = kalteduna)

 c. *Jonek* bere asma asko maite du (Jon = maitasunaren esperimentatzailea)

► absolutiboa *= aditz iragankorraren objektua edo aditz iragangaitzaren subjektua*

(7) a. *Jon* hil da/dute (Jon jasailea)

b. *Jon* ongi mintzatzen da (Jon = egilea)

c. *Jon* asko larritzen da (Jon = jasaile sikologikoa, esperimentatzailea)

► datiboa = *aditz baten bigarren objektua edo zehar-objektua*

(8) a. *Joni* opari bat eman diote (Jon = onuraduna)

 b. *Joni* telegrama bat heldu zaio (Jon = helburua)

c. *Joni* zinema gustatzen zaio (Jon = jasaile sikologikoa, esperimentatzailea)

🡺 Benetako postposizioek, ordea, balio semantiko zehatzagoak edukitzen dituzte, hau beti betetzen ez den arren (cf. 10b):

(9) a. *Hendaian* bizi naiz (Hendaia bizilekua dela)

 b. *Karrantzatik* etorri gara (Karrantza abiapuntua dela)

 c. *Zugatik* haserretu dira Jon eta Miren (zu kausa zarela)

 d. Retegik *ezker eskuaz* egin zuen dejada (ezker eskua bitarteko zela)

 e. *Athleticeko* jokalariak pozik daude (Athletic jatorritzat duten jokalariak)

 e. Baserria *nirea* da (ni naiz baserriaren jabe)

 (10) a. Jonekin joan naiz mendira (*Jonekin* = Jonen konpainian; *mendira* = mendia dela helburu)

b. Jonekin haserretu/maitemindu naiz (Jonekin ≠ Jonen konpainian)

C. Formalki, Eguzkitzak (1993) dioen bezala, kasu markek ezin dute *-ko* zuzenean hartu[[2]](#footnote-2):

(11) a. datiboa: neskari + ko = \*neskariko (cf. *neskarekiko* )

 b. ergatiboa: neskak + ko = \* neskako (cf. neskentzako)

c. absolutiboa: etxea + ko = \*etxeako (*etxekoa* ondo dago, baina historikoki *etxeango* izan da; ikus *nongo, hemengo, aurtengo*...)

🡺 Honetan jabego-genitiboak kasu marken antzera jokatzen du:

(10) d. neskaren + ko = \*neskarenko

#

# 2. IS-ren kasu marken azterketa formala

2. 1. Absolutiboa

● **forma:** *ø*

(12) a. *bost gizon* ikusi ditut / *gizona* ikusi dut / *gizonak* ikusi ditut

 b. *bost gizon* etorri dira / *gizona* etorri da / *gizonak* etorri dira

● EGLAk ***ø-a-ak*** atzizkiak absolutibo-markatzat hartzen baditu ere, hauek ISren barruan dauden determinatzaileak baino ez dira; absolutibo marka, berez, ***ø*** soila da.

2.2. Ergatiboa

● **forma**: *-k*

● Ergatiboa *-k* hutsa dela nahiko argi ikusten da IS singular edo mugagabeetan (determinatzailea ø delarik):

(13) IS mugagabea (mugatzailea = ø)

a. [lau gizon] + k 🡺 lau gizonek (*e* hau “epentesia” da)

 b. [lau neska] + k 🡺 lau neskak

(14) IS singularra: [gizona] + k 🡺 gizonak

● Pluralean, berriz, gauzak zertxobait aldatzen dira:

(15) [ISpl gizonak] + k 🡺 gizonek (iparraldean, batuan);

gizonak (gainerakoetan)

Azalpen diakronikoa (historikoa) du honek (ikus de Rijk 1981: 85, Azkarate eta Altuna 2001: 43):

(16) a. \*ag = pluralaren forma zaharra omen zen.

b. \*ag + k 🡺 \*agek 🡺 \* aek 🡺 ***ek*** (edo ***ak***)

Gaurko ikuspegitik, agian zilegi da honako azterketa hau (Trask 1997):

(17) gizonek = gizon + *ek*; *e* = plurala + *k* = ergatiboa

 (alegia: ***“-ak” > -e-*** arau berezia izango genuke)

2.3. Datiboa

**●** Forma: *-i*

(18) IS mugagabea

a. [lau gizon] + i 🡺 lau gizoni

 b. [lau neska] + ri 🡺 lau neskari

(19) IS singularra: [gizona] + ri 🡺 gizonari

● Baina pluralean…

(20) [gizonak] + i 🡺 gizonei (batuan) (e = plurala, i = datiboa)

🡺 [baita ere: -*ai, -er, -eri*…]

🡺 Datiboan, ergatiboan bezala, *-ak > -e*- araua dugu.

# 3. Postposizio Sintagmak

● Postposizio-Sintagma (EGLAn *adizlagunak* eta *izenlagunak*) [IS + postposizioa] egitura dutenei esaten zaie:

(21) a. liburu eder hau + -*ekin* = liburu eder honekin

 b.liburu eder hau + -*en/-ko* = liburu eder honen / honetako

● Euskararen tradizioan ***postposizio*** esanahi gramatikaleko zenbait izen deklinaturi ere deitu izan zaio: *aurrean, atzean, inguruan, buruz, esker* eta abar... (cf. EGLA: 498-502)

3. 1. Zergatik bereizi leku-denborazko postposizioak eta beste guztiak?

● Hiru argudio daude leku-denborazkoak alde batetik aztertzeko (3a-b-c-d vs beste guztiak):

A. *bizidun/bizigabe* bereizketak leku-denborazko postposizioetan eragina dauka, IS-ren ardatza izen biziduna delarik, izen bizidunak ***-ga-*** tartizkia agertu ahal duelako:

(22) a. mendian menditik mendira

 b. laguna(ren)-ga-n laguna(ren)-ga-n-dik laguna(ren)-ga-n-a

 [lagunaren baitan lagunaren baitatik lagunaren baitara (= Ipar)]

 --- --- ---

 c. eskuarekin eskuagatik eskuaz

 d. ikaslearekin ikasleagatik ikasleaz

🡺 salbuespena: leku genitiboa, \**laguna(ren)-gan-go* ez baita existitzen

B. ***-ta-*** tartizkia ageri da leku-denborazko postposizioekin singularrak ez diren IS-etan, baina ez gainerako postposizioekin:

(23) a. etxe-ø-an etxe-ø-ra etxe-ø-tik

 b. hiru etxe-ø-*ta*-n hiru etxe-ø-*ta*-ra hiru etxe-*ta*-tik

 c. etxe-*eta*n etxe-*eta*-ra etxe-*eta*-ra

 ---

 d. begiz/ begiez, bi neskarekin/ neskekin, bi neskarentzat/ neskentzat…

► Alegia, leku-denborazko postposizioekin:

ISren mugatzailerik eza (=Ø) 🡺 -ta-

ISren –*ak* mugatzailea 🡺 -eta-

Beste guztiekin, berriz:

ISren mugatzailerik eza (=Ø) 🡺 Ø

ISren *–ak* mugatzailea 🡺 -*e*-

C. leku-denborazko postposizioetan, ez dago IS singularretan artikuluaren arrastorik :

(24) a. mendi-an /lurre-an, mendira /lurrera, menditik /lurretik, mendiko /lurreko[[3]](#footnote-3)...

…baina besteetan, berriz, bai:

(25) esku*a*ren, esku*a*z, esku*a*rekin, esku*a*gatik, esku*a*rentzat,...

3.2. leku-denborazko postposizioen berri laburra

3.2.1. Inesiboa

● forma: ***-n***

● hondarkiaren barruko “determinatzaile zatiak”:

(26) ø = singularra

 *-eta-* = plurala (edo *e-ta*; e = plurala; ta = ez singularra)

 *-ta-* = ez singularra ez plurala

● Uste denaren kontra: -***an*** horretan ez dago, berez, artikulua bera:

(27) ***lurra*** eta ***lurrean*** esaten dugu baina INOIZ EZ ***\* lurran*** (cf. ***lurretik***)

🡺 ***-an*** honek [kontsonantea + an] balitz bezala jokatzen du, ***-e-*** bat tartekatuaz; horixe da de Rijk-ek (1981) proposatzen duena, \*-***gan*** forma izango zela noizbait; berrikiago Manterolak (2006) ***\*ha*** erakuslearekin lotu du. Hortaz:

(28) a. mendi-[sg] + \*ha-n 🡺 \*mendi-ø-ha-n >\*mendihan > mendian

 b. lurr-[sg] + \*ha-n 🡺\* lurr-ø-ha-n > \*lurr-e-han > lurrean

 [c. lurr-[sg] + tik 🡺 lurr-ø-tik > lurr-e-tik]

🡺 beraz, ezin da esan *lurrean* postposizio-sintagman *–a-* hori artikulua denik (singularrean baino ez denez agertzen, singular markatzat hartzea zilegi da, baina beti ere epentesiaren berri eman behar dugu).

● Edozelan ere, singularreko hondarkia ***-n*** izan dela ikusten da Zuberoako zenbait lekutan ***etxen*** esaten delako, eta aditz izenetan ***jaten, ikusten*** ageri direlako

● Izen bizidunek, berriz, artikuluaren edo artikuludun genitiboaren gainera hartuko lukete *–ga* edo *-gan* tartizkia (*baitan* Iparraldean):

(29) a. semea(ren) + gan 🡺 semea(ren)gan

 b. semeakan / semeengan

 c. seme bi(ren)gan

3.2.2. Adlatiboa eta kideak

● Forma: **-*ra*** (aitzin-euskaran *–a* soila: cf. Zarautza, Eibarra)

● hondarkiaren barruko “determinatzaile zatia” inesiboan bezala aztertuko litzateke:

(30) a. liburu-ra b. liburu-eta-ra c. bi liburu-ta-ra

(31) a. ø = singularra

 b. -eta- = plurala (edo -e- +-ta-; e = plurala; -ta- = ez singularra)

 c. -ta- = ez singularra ez plurala

● Ekialdean ***-rat*** ere erabiltzen da. Zubereraz: -***alat*** IS singularrekin.

3.2.3. Ablatiboa

● Forma arrunta: *-****tik***  baina pluralean (cf. *etxeetarik*) -***rik*** ere bai.

● hondarkiaren analisia inesiboan eta adlatiboan bezala egingo litzateke:

(32) a. liburu-tik b. liburu-eta-tik c. bi liburu-ta-tik

(33) a. ø = singularra

 b. -eta- = plurala (edo -e- +-ta-; e = plurala; -ta- = ez singularra)

 c. -ta- = ez singularra ez plurala

● Uste da partitiboa *-(r)ik* jatorriz ablatiboa zela; honelako adibideek hori iradokitzen dute:

(34) a. bazterrik bazter, plazarik plaza,....

b. Flandesik, Maulerik (literatura zaharrean)

● *-ti* forma ere aurkitzen da bizkaierazko literatura zaharrean

### 3.2.4. *-ko* atzizkiaz (leku genitiboa / destinatiboa)

● hondarkiaren analisia inesibo, ablatibo eta adlatiboan bezala egingo litzateke:

(35) a. liburuko b. liburuetako c. bi liburutako

(36) a. ø = singularra

 b. -eta- = plurala (edo -e- +-ta-; e = plurala; -ta- = ez singularra)

 c. -ta- = ez singularra ez plurala

● leku-genitiboaren erabilera nabarrak honelatsu laburbil litezke:

A. sarritan *inesiboari*  lotzen zaio *-ko* hau, edo inesiboa ezkutatzen da:

(37) a. {nongo, hemengo, aurtengo, ... } giroa (= hemen dagoen giroa)

 b. {kaleko, etxeko, laneko... } giroa (= kalean dagoen giroa)

c. ?etxeango, ?kaleango, ?laneango, ...

B. Beste batzuetan, beste postposizio bati gehitzen zaio:

(38) a. ablatiboa: etxetik + ko 🡺 etxetiko arazoak

 b. adlatiboa: mendira + ko 🡺 mendirako bidea[[4]](#footnote-4)

 c. instrumentala: suz + ko 🡺 suzko zezena (edo zezen suzkoa)

 d. soziatiboa: zurekin + ko 🡺 zurekiko tratua

 e. motibatiboa: amagatik + ko 🡺 amagatiko kezka

 f. xedezko destinatiboa: niretzat + ko 🡺 niretzako oparia

… eta ez, nahitaez, IS barruan:

(39) a1. mendiko botak *kalerako* erosi ditut

a2. Txostena *etzirako* nahi dute zuzendaritzan

b1. lanabes hori *etxeko* (= “etxerako”) erosi dute (EGLA, 170)

b2. Txostena *etziko* nahi dute zuzendaritzan

 c. Lore hauek {zuretzat, %*zuretzako*} erosi ditut

 d. Ez diat zorion makala, diot *nerekiko* (Lizardi, *Itz-lauz*, 23)

e. Hor… fonologiak eta sintaxiak *elkarrekiko* dituzten harreman estuak miratzen dira, luzaro eta astiro.

C. beste *-ko* batek ***nolakotasunezko izenlaguna***sortzen du eta Izena, IM (Izen + Adjektibo) edo [zenbatzailea + izena] hartzen du oinarritzat (ikus Trask 1985, Zabala 1999a, Goenaga 2003):

(40) a. Izen hutsa + *ko*: {edadeko, adineko, itxurako, hitzeko} jendea

b. [I+Adj] + *ko*:{entzute handiko, bihotz oneko, pisu handiko…} idazlea

 c. [I + Zenb]+ *ko*: hiru urteko ardoa, bi hankako mahaia

(🡺-*dun* atzizkiaren antzekoa-edo da honelakoetan)

Ekialdean *-ko* honek -*tako* forma mugagabea hartu ahal du batzuetan:

(41) a. bihotz onetako neska

 b. aingeru bat indar handitakoa

D. bada beste *–ko* bat izen jakin batzuek eskatuta agertzen dena eta -*ko* duen izen-sintagma generikoa (artikulurik gabea) izatearen lotuta dagoena:

(42) fisikako {laborategia, ikaslea, liburua, eskola, saila} (gazt. “de física”)

E. Azkenik, beste batzuetan izenak sortzen dituen eratorpen atzizki arrunta da *-ko*:

(43) euritako, lekuko, lepoko, buruko, gerriko, belarritako, betaurreko, hileko,

eskupeko, belarrondoko, zartako, eskumuturreko, prentsaurreko, andrazko,

gizonezko...

3.3 Gainerako postposizioak

3.3.1. Jabego genitiboa

● forma: *-en (-e* litzateke forma zaharra*)*

(44) IS singularra: [emakumea] + ren 🡺 emakumearen

(45) IS mugagabea

 a. [bi mutil] + en 🡺 bi mutilen

 b. [bi neska] + (r)en 🡺 bi neskaren

(46) IS plurala

 [emakumeak] + en 🡺 emakumeen

🡺 honek ere azalpen historikoa izan lezake (datiboak, ergatiboak bezala):

(47) plurala (\*ag) + en 🡺 \*aen 🡺 *-en* (batuan), (edo *-an* bestetan)

 (beraz, hemen ere *-ak 🡺 -e-* araua genuke; -e- + en > -en)

● oharrak jokabide gramatikalaz:

A. Jabetza-genitiboa *jabetza* adieraztearekin lotu ohi da:

(48) a. Aitaren autoa (aita = autoaren jabea)

b. Amaiaren etxea (Amaia = etxearen jabea)

Baina hizkuntzalari gehienek aitortzen dute *jabetza* erlazioa berez zabalagoa dela askotan:

(49) a. Miranderen nobela (**autoretza**, Mirande = nobelaren autorea)

 b. Ainhoaren eskua/begia (**edukitze besterenezina**)

c. euskararen auzia (**lotura**; berez, euskara ez da auziaren jabea)

 d. Ainhoaren ahizpa (**senidetasuna**; Ainhoa ez da ahizparen jabea)

B. Jabetza-genitiboak, beste askotan, izen baten subjektu edo objektu harreman gramatikala adierazten du:

(50) a. GAL taldearen Mareyren bahiketa (= GAL-ek Marey bahitu zuen)

b. Artetaren Ganboaren erretratua (= Artetak Ganboa erretratatu du)

 c. Sarasolaren (Euskaltzaindiko) sarrera (= Sarasola akademian sartu zen)

 d. Diruaren beharra, premia daukat (= Dirua behar dut)

 e. TO-GEN egitura: amaren ikustera noa (= ama ikustera noa)

 f. Arestiren itzulpenak argitaratu dituzte (= anbiguoa)

C. Azkenik, beste batzuetan aditzekin paralelismorik izan gabe hitz baten (izen baten) osagarria da besterik gabe:

(51) a. elurraren beldur da Jon

b. zure zain egon gara

 c. txostenaren bila joan gara

d. fakultatearen {aurrean, atzetik, ingurutik, ondora, alde, barru, gain, azpi, ...}

e. lagunaren {bizkar, esku} utzi dugu auzia argitzea

 f. kopuruaren arabera erabakiko dugu.

### 3.3.2. Soziatiboa

● Forma: *-ekin* (jatorria: \*-en + kide(a)n > … > -ekin)

● hondarkien azterketa laburra

(52) a. [ISsg emakumea] + rekin 🡺 emakumearekin

 b1. [ISmugagabeagizon bi-ø] + rekin 🡺 gizon birekin

 b2. [Ismugagabea bi gizon- ø] + ekin 🡺 bi gizonekin

 c. [ISpl emakumeak] + ekin 🡺 emakumeekin

🡺 beraz, hemen ere *-ak 🡺 -e-* araua genuke; -e- + ekin > -ekin)

● Konpainia adieraztearekin lotu ohi den arren, soziatiboak bestelako esanahiak ere hartzen ditu:

(53) a. *zurekin* maitemindu da Jon (zurekin = zu maiteminaren iturburu ≠ zure konpainian) (= aurreko 16a)

 b. Jone *Sararekin* ezkonduko da (Sara = ezkontidea ≠ Sararen konpainian) c. Txartelarekin ordaintzen ditu erosketak (txartela = modua ≠ txartelaren konpainian)

3.3.3. Instrumentala

**● Forma:** *-z*

(54) a. [emakumea] + z 🡺 emakumeaz

 b1. [gizon bi-ø] + z 🡺 gizon biz

 b2. [bi gizon- ø] + z 🡺 bi gizon-e-z (*-e-* hau epentetikoa da)

 c. [emakumeak ISpl] + z 🡺 emakumeez

🡺 beraz, hemen ere pluralean *-ak 🡺 -e-* araua genuke; -e- + z > -ez)

(55) \*eskuetaz (hots, leku-denborazkoen analogiaz asmatutako forma)

**●** Instrumentalaren erabileraz:

A. bitartekoarekin lotu ohi da:

(56) a. Nihatek bigarren gola *buruz* sartu zuen

 b. Lana {*ordenagailuz, idazmakinaz*} egin dut eta *faxez* bidaliko dizut

 c. Mirenek *kontu handiz* jorratu zuen egoera politikoaren gaia

 d. Igartzen da, bai, artelana *maisutasunez* eta *maitasun handiz* eginda dagoela

 e. *Zintzotasunez* eta *leialtasunez* jokatu nahi izan du bere bizitza osoan

 f. *Trenez* heldu zen Sevillara.

Baina egia da gaur egun holako erabilerak hizkera askotan IS mugagabeetara mugatzen direla gehienbat. Alde horretatik, honakoek adibide bitxiak dirudite:

(57) a. Gol xelebrea izan zen inondik ere: *ezkerreko belaunaz* sartu zuen

 b. Lana *ordenagailu polit honetaz* egingo dut eta *fax berriaz* bidaliko dizut

 c. Mirenek *ahal izan zuen kontu handienaz* jorratu zuen egoera politikoaren

gaia.

d. Igartzen da, bai, artelana *maisutasun ikaragarriaz* eta *maitasun mugagabeaz* eginda dagoela.

e. *Erabateko zintzotasunaz* eta *leialtasun guztiaz* jokatu nahi izan du bere bizitza osoan

f. *Abiadura handiko trenaz* heldu zen Donostiara

🡺 Horrela ulertu behar da instrumentala duten sintagmak hiztegietan zerrendatuta ikustea (Elhuyar hiztegian: *buruz, adibidez, arretaz, eskuz, gogoz, oihuz, kontuz, zorionez*…)

B. Beste askotan, instrumentala aditzek berek eskatzen duten postposizioa, eta ez du zerikusirik bitartekoarekin:

(58) a. *Arriskuaz* konturatu nintzen

 b. Ez da *zutaz* fidatzen

 c. *Zeure hitz ederrez* aspertu nintzen

 d. *Zuzendari berriaz* maitemindu dira langileak

3.3.4. Motibatiboa

● Forma: -(en)gatik: absolutiboaren zein genitiboaren gainean eraiki daiteke:

(59) a. semea(ren)gatik

 b. bi seme(ren)gatik

 c. semeengatik / semeakatik

3.3.5. Destinatiboa

🡺 Etiketa honen azpian postposizio ezberdinak bildu ohi dira (cf. EGLA).

3.3.5.1.Prolatiboa: *-tzat, -tako*

● Forma bi: *-tzat* eta *-tako*

(60) a. semetako hartu naute (Nafarroan eta Zuberoan, batuan ere bai)

 b. semetzat hartu naute

● Ez da postposizio arrunta:

a. IM edo I hutsei edo Adjetiboei lotzen zaielako, ez IS osoei:

(61) {gizontzat, zorotzat, lagun hurkotzat} hartu naute

b. Fonologikoki, ez du epentesirik:

(62) laguntzat hartu naute (baina ez \**lagunetzat hartu naute*)

3.3.5.2. Xedezko destinatiboa

● Formak (jabetza-genitiboa + prolatiboa):

(63) a. *en + tzat* > *entzat*

b. *en + tako* > *endako*

(64) a. IS singularra: gizonarentzat, gizonarendako

 b. IS plurala: gizonentzat, gizonendako

 c. IS mugagabea: gizon birentzat/birendako

hiru gizonentzat/gizonendako

🡺 hondarkien azterketa, beraz, jabego-genitiboaren antzekoa litzateke; hartan bezala, ***-ak > -e-*** araua genuke (eta ondoren -e- + -endako/-entzat > -endako, -entzat)

3.3.5.3. Destinatibo arrunta

● forma bi: a. inesiboaren gainekoa (nongo)

 b. adlatiboaren gainekoa (norako)

(65) a. lan hori ***etxeko/atzoko*** egin behar zen

b. lan hori ***etxerako/atzorako*** egin behar zen

● Balio banatzailea duen *–ko* duen sintagmari ere destinatiboaren barnean sartzen da:

(66) ehun euro tokatzen da ***pertsona bakoitzeko***

# 4. Tradiziozko “postposizioak”

● Batzuk, egiazki, leku-erlazioa adierazten duten izenak besterik ez dira:

(67) fakultatearen

a. ***aurre***-an, aurre-tik, aurre-ko, aurre-ra… / ***atze***-an, atze-tik, atze-ko…

b. ***gain***-ean, gain-etik, gain-eko… / ***azpi***-an, azpi-tik, azpi-ko…

c. bestelako kokapen izenak: *alde, aldamen, inguru, ondo, gibel, aitzin, oste*

● Beste batzuk izenak dira edo izan dira, baina deklinatu gabe erabiliak:

(68) a. *alde*: Aznarrek eta Blair-ek [Irak inbaditzearen alde] lan egin zuten

b. *barru*: Ainhoa [hiru egun barru] bueltatuko da oporretatik

c. *bizkar*: [besteren bizkar] utzi dut lana

 d. *esker*: [nekazariei esker] bizi gara

e. *esku*: [maisuaren esku] geratu da hori argitzea

f. *gain:* [neure gain] hartzen ditut erabakiaren ondorioiak

 g. *kanpo*: [zutaz kanpo] ez dut ezertan pentsatzen

 h. *landa*: Euskal Herrian eta [Euskal Herriaz landa] ibili da gitarra jotzen

i. *mende*: [alkatearen mende] dago herria

● Beste batzuk izenak dira eta postposizio jakin batekin finkatu dira “postposizio” bezala:

(69) a. *arabera* (\*arauera, jatorriz): Horren arabera egin dugu

 b. *bidez*: lagunaren bidez eskuratu zuen egunkaria

 c. *bitartez*: inoren bitartez ez dugu lortuko

 d. *bitartean*: etxera bitartean esango dizut

 e. *buruz*: gai honi buruz mintzatu behar dugu

 f. *buruan*: hogei egunen buruan itzuli zen

 g. *lepotik*: horrek besteen lepotik egiten du barre

 h. *ordez*: Tikok Yesteren ordez jokatu zuen

 i. *partez*: Mikelen partez deitzen dizut

● Beste batzuk gaitzagoak dira sailkatzen:

(70) a. barrena, beheiti, behera, gaindi, goiti, gora, zehar (adberbioak, seguru asko)

 b. at, landa (izenak?)

c. aitzi, kontra, aurka

**● Eranskina:**

Deklinabidean ageri diren mugatzaile-zatien azterketa formalaren taulatxoa:

|  |  |  |  |
| --- | --- | --- | --- |
|  | ***IS******singularra*** | ***IS******plurala*** | ***IS******mugagabea*** |
| IS ergatiboa, datiboa | -a- | -e- | Ø |
| Leku-denborazko postposizio-sintagmak | Ø | -eta- | -ta- |
| Gainerako postposizio-sintagmak | -a- | -e- | Ø |

1. Leku genitiboa leku-denborazko postposiziotzat jo ohi da, baina aditza modifikatzen duenean, “destinatibo” balioa duelarik erabiltzen da. Bestetik, *-ko* gainerako postposizioei lotzen zaiela gogoratu behar da, eta hor *leku-genitibo* deiturak ez du zentzu handirik. [↑](#footnote-ref-1)
2. Laugarren arrazoi bat ere gehitu liteke: IS + kasu-markei{ *ø*, -k, -ri} egiturei *IS* deitura ematen zaie eskuarki; IS + postposizio egiturei, berriz, *postposizio-sintagma*. [↑](#footnote-ref-2)
3. Salbuespena, -*gan* duten formak dira: lagun-a-(ren-)gan… [↑](#footnote-ref-3)
4. Hain zuzen ere, -*ra+ ko* bategite honi esaten zaio *destinatibo arrunta*. [↑](#footnote-ref-4)